

PAGE  

PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/152/18.05.2005

	
	
	


R  A  P  O  R  T    

asupra proiectului de Lege privind transferul cu titlu gratuit al unui pachet de acţiuni din proprietatea privată a statului şi administrarea Autorităţii pentru Valorificarea Activelor Statului în proprietatea privată a municipiului Hunedoara şi administrarea Consiliului local al municipiului Hunedoara, Camera Deputaţilor fiind Cameră decizională (PLx 177/2005).


În conformitate cu prevederile art. 89 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege privind transferul cu titlu gratuit al unui pachet de acţiuni din proprietatea privată a statului şi administrarea Autorităţii pentru Valorificarea Activelor Statului în proprietatea privată a municipiului Hunedoara şi administrarea Consiliului local al municipiului Hunedoara, Camera Deputaţilor fiind Cameră decizională, trimis cu adresa nr. PLx 177/11.05.2005.

Proiectul de lege a fost adoptat de Senat în şedinţa din 9 mai 2005.


 La întocmirea prezentului raport, Comisia a avut în vedere avizul nr. 371/14.04.2005 al Consiliului Legislativ.


Proiectul de lege are ca obiect transferul cu titlu gratuit al unui pachet de acţiuni din proprietatea privată a statului şi administrarea Autorităţii pentru Valorificarea Activelor Statului în proprietatea privată a municipiului Hunedoara şi administrarea Consiliului local al municipiului Hunedoara, în scopul dezvoltării economiei regionale şi al recuperării creanţelor pe care bugetul local le deţine faţă de această societate. 


Acţionarul majoritar la Societatea Comercială "ECOSID" S.A. Hunedoara este Autoritatea pentru Valorificarea Activelor Statului care deţine în administrare 99,99% din capitalul social al societăţii. Prin Hotărârea nr. 163/2004, Consiliul local al municipiului Hunedoara a aprobat preluarea în administrarea sa, cu titlu gratuit, a pachetului de acţiuni deţinut de AVAS la Societatea Comercială "ECOSID" S.A. Hunedoara, urmărind prin aceasta să recupereze creanţele pe care bugetul local le deţine faţă de această societate şi, totodată, să ajute economiei regionale prin atragerea de capital privat sau străin şi crearea de noi locuri de muncă.


Datorită faptului că, transferul cu titlu gratuit al acţiunilor din proprietatea privată a statului în proprietatea privată a unităţii administrativ teritoriale nu este reglementat decât în cazul societăţilor de gospodărie comunală, a fost necesară elaborarea acestui proiect de lege.

       Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 


Camera Deputaţilor este Cameră decizională.

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 18 mai 2005.

  La dezbaterea proiectului au participat ca invitat, în conformitate cu prevederile art. 51 şi 52 din Regulamentul Camerei Deputaţilor reprezentantul Autorităţii pentru Valorificarea Activelor Statului: domnul Gyerko Laszlo – vicepreşedinte.

            La lucrări, au fost prezenţi 23 deputaţi din totalul de 23 membri ai Comisiei.

În urma dezbaterii, Comisia a hotărât cu 21 de voturi pentru şi 2 abţineri ca proiectul de Lege privind transferul cu titlu gratuit al unui pachet de acţiuni din proprietatea privată a statului şi administrarea Autorităţii pentru Valorificarea Activelor Statului în proprietatea privată a municipiului Hunedoara şi administrarea Consiliului local al municipiului Hunedoara să fie supus spre dezbatere şi adoptare plenului Camerei Deputaţilor, în forma adoptată de Senat.

            PREŞEDINTE,

           Mihai Tudose  

                        


   SECRETAR,                                                

             


       Nicula Vasile Cosmin










              Expert parlamentar







         
            Alina Hodivoianu

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege  privind transferul cu titlu gratuit al unui pachet de acţiuni din proprietatea privată a statului şi administrarea Autorităţii pentru Valorificarea Activelor Statului în proprietatea privată a municipiului Hunedoara şi administrarea Consiliului local al municipiului Hunedoara, trimis cu adresa nr. PLx 177/11.05.2005, Camera Deputaţilor fiind Cameră decizională.

PREŞEDINTE,

MIHAI  TUDOSE

